CELEX: 62015CN0533
Language: sk
Date: 2015-10-13 00:00:00
Title: Vec C-533/15: Návrh na začatie prejudiciálneho konania, ktorý podal Bundesgerichtshofs (Nemecko) 13. októbra 2015 – Feliks Frisman/Finnair Oyj

8.2.2016   
            
            
               SK
            
            
               Úradný vestník Európskej únie
            
            
               C 48/8
            
         Návrh na začatie prejudiciálneho konania, ktorý podal Bundesgerichtshofs (Nemecko) 13. októbra 2015 – Feliks Frisman/Finnair Oyj
   (Vec C-533/15)
   (2016/C 048/14)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshofs
   
      Účastníci konania pred vnútroštátnym súdom
   
   
      Žalobca: Feliks Frisman
   
      Žalovaná: Finnair Oyj
   
      Prejudiciálne otázky
   
   
               1.
            
            
               Má sa článok 5 ods. 1 písm. a) nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (1) vykladať tak, že výraz „v zmluvných veciach“ zahŕňa aj právo na náhradu podľa článku 7 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, uplatňované voči prevádzkujúcemu leteckému dopravcovi, ktorý nie je zmluvným partnerom dotknutého cestujúceho?
            
         
               2.
            
            
               Pokiaľ sa uplatní článok 5 ods. 1 nariadenia (ES) č. 44/2001:
               Má sa pri osobnej leteckej preprave na letovom spojení, ktoré pozostáva z viacerých letov, bez pobytu na tranzitných letiskách, ktorý by stál za zmienku, miesto odletu prvej etapy letu považovať za miesto zmluvného plnenia v zmysle článku 5 ods. 1 písm. b) druhej zarážky nariadenia (ES) č. 44/2001, aj v prípade, že letové spojenie uskutočnilo viacero leteckých spoločností a žaloba smeruje proti prevádzkujúcemu leteckému dopravcovi inej etapy, na ktorej došlo k veľkému meškaniu?
            
         
      (1)  Ú. v. ES L 12, s. 1; Mim. vyd. 19/004, s. 42.